કોંગ્રેસના નેતા પી. ચિદમ્બરમે હજી 12 મહિના પહેલાં ઇમર્જન્સી વિશે જવાબ આપ્યા તે જાણવા જેવા છેઃ દેશભરમાં કાયદો-વ્યવસ્થાની સ્થિતિ વધુ કથળવાની ભીતિ હતી, એટલે જ ઇન્દિરાજીએ આંતરિક કટોકટી જાહેર કરી હતી, પણ આ ભીતિ સામે પગલું ભરાયું તે ખોટું હતું. ઇમર્જન્સીનો નિર્ણય ખોટો હતો. કદાચ ઇન્દિરા ગાંધી અન્ય વધુ સાચો-સારો નિર્ણય લઈ શક્યાં હોત, પણ એમને એવી સલાહ મળી કે અત્યારે આ બરાબર છે – થોડા મહિનાઓ પછી સ્થિતિ સુધરશે… પણ ઇમર્જન્સી રાક્ષસી બની ગઈ. બાટલીમાંથી ભૂત નીકળ્યું અને સ્થિતિ અંકુશ બહાર ગઈ. ખાસ કરીને ઉત્તર ભારતમાં નિરંકુશ બની.